Nr. 372/22.01.2021

Către

**Directorii unităţilor de învăţământ preuniversitar cu personalitate juridică din judeţul Alba**

***Ref.* Transferul, începând cu data de 01.09.2021, al titularilor detaşaţi în interesul învăţământului în anul şcolar 2020-2021, pentru nesoluţionarea restrângerii de activitate**

*(Versiunea 2 – Actualizată conform OME nr. 3165/21.01.2021)*

Având în vedere prevederile **art. 27 alin. (1-3)** din *Metodologia – cadru privind mobilitatea personalului didactic de predare din învăţământul preuniversitar în anul şcolar 2021-2022, aprobată prin OMEC nr. 5991/11.11.2020, cu modificările şi completările ulterioare,* numită în continuare *Metodologie*;

În conformitate cu prevederile **Art. I alin. (3) lit. c)**, din *Calendarul mobilităţii personalului didactic de predare din învăţământul preuniversitar pentru anul şcolar 2021-2022, Anexa nr.19 la Metodologie*, modificată prin OME nr. 3165/21.01.2021, în perioada **18 ianuarie – 8 februarie 2021** se soluţionează cererile cadrelor didactice titulare, detaşate în interesul învăţământului, în anul şcolar 2020-2021, pentru restrângere de activitate nesoluţionată prin transfer, conform prevederilor art. 27 alin. (1-3) din *Metodologie*.

**Precizări:**

În urma desfăşurării şedinţelor de repartizare, organizate de ISJ Alba pentru soluţionarea restrângerilor de activitate şi a cererilor de pretransfer - sesiunea 2020, au rămas titulari cu **restrângerea de activitate** **nesoluţionată prin transfer**.

Aceşti titulari au fost detaşaţi în interesul învăţământului, în anul şcolar 2020-2021, pentru nesoluţionarea restrângerii de activitate, la o altă unitate de învăţământ sau în aceeaşi unitate de învăţământ, pe un alt post în altă specialitate dobândită prin studii finalizate, pe perioadă determinată, de cel mult un an şcolar.

Titulatura lor a rămas nemodificată, motiv pentru care, începând cu data de **01.09.2021**, pot să apară următoarele situaţii:

1. **se menţine situaţia de restrângere** de activitate în unitatea proprie iar **în unitatea în care a fost detaşat** pentru nesoluţionarea restrângerii **apare un post vacant sau o catedră vacantă**, începând cu data de 01.09.2021 – art. 27 alin. (1);
2. la unitatea de învăţământ **de la care a fost detaşat** titularulîn interesul învăţământului pentru nesoluţionarea restrângerii de activitate, **se vacantează un post** didactic în specialitatea cadrului didactic aflat în restrângere de activitate nesoluţionată, *în concordanţă cu documentul de numire/transfer/repartizare*, cadrul didactic respectiv **revine ca titular** pe postul didactic vacantat, directorul unităţii de învăţământ având obligaţia să comunice în scris cadrului didactic respectiv decizia de revenire pe postul deţinut anterior intrării în restrângere – art. 23 alin. (2);
3. **se menţine situaţia de restrângere** de activitate în unitatea proprie - cadrele didactice titulare, a căror restrângere de activitate nu a fost soluţionată prin transfer în anii precedenţi, **nu fac obiectul restrângerii** de activitate, în sesiunea 2021, la nivelul unităţii de învăţământ la care sunt titulare şi participă direct la etapa de transfer pentru soluţionarea restrângerii de activitate la nivel judeţean – art. 27 alin. (4).

Conform prevederilor **art. 27, alin. (1-3)** din Metodologie, în perioada **18 ianuarie – 5 februarie 2021**, este posibilă **soluţionarea prin transfer la unitatea de învăţământ la care titularii sunt detaşaţi în interesul învăţământului** ca urmare a unor restrângeri de activitate, rămase nesoluţionate din anii precedenţi.

În această etapă de mobilitate se modifică titulatura cadrului didactic respectiv, prin transfer pe posturi didactice/catedre constituite din discipline conform documentului de numire/transfer/repartizare.

**Condiţii pentru realizarea transferului:**

* Titularul **a fost în restrângere** de activitate în anul şcolar 2020-2021;
* Titularul **nu a fost transferat** în şedinţele de repartizare din anul 2020, pentru soluţionarea restrângerii de activitate;
* Titularul **a fost detaşat în interesul învăţământului** pentru nesoluţionarea restrângerii de activitate în anul şcolar 2020-2021;
* Postul/catedra pe care a fost detaşat este constituit(ă) din **discipline care corespund actului de titularizare**;
* La nivelul unităţii de învăţământ **în care a fost detaşat** pentru nesoluţionarea restrângerii în anul şcolar 2020-2021 **apare un post vacant** sau **o catedră vacantă**, începând cu data de **01.09.2021**, **în concordanţă cu documentul de titularizare** (numire/ transfer/ repartizare);
* **Titularul solicită transferul**, începând cu data de **01.09.2021**, în unitatea de învățământ **în care a fost detaşat în interesul învăţământului** în anul şcolar 2020-2021, pentru nesoluţionarea restrângerii de activitate;
* **Consiliul de administraţie al unităţii** în care este detaşat emite **acordul de transfer**, începând cu data de **01.09.2021**;
* **Consiliul de administraţie al ISJ** Alba **aprobă** transferul, conform prevederilor **art. 27 alin. (1)** din Metodologie.

**Calendar:**

* **18-29 ianuarie 2021** - titularul se adresează în scris conducerii unităţii de învăţământ în care este detaşat; **dosarul** se întocmeşte conform *Cererii-tip*;
* **8 februarie 2021** - *consiliul de administraţie al unităţii* de învăţământ hotărăşte **emiterea acordului/refuzului** şi **comunică în scris** titularului acordul/refuzul pentru transfer;
* **8 februarie 2021** - *directorul unităţii* de învăţământ **comunică inspectoratului** şcolar macheta **AB\_TRANSFER-2021\_DINR\_2020-2021.xlsx** şi **dosarele** candidaţilor pentru care s-a emis **acord** sau **refuz** de transfer;
* **10-11 februarie 2021** – înregistrarea la ISJ Alba a contestaţiilor în situaţia în care cererea de transfer este respinsă de către consiliul de administraţie al unităţii de învăţământ;
* **11-12 februarie 2021** - *Comisia județeană de mobilitate* **analizează dosarele** şi **documentele** primite de la unitățile de învățământ și *întocmește lista centralizată* a titularilor prevăzuți la art. 27, alin. (1-4) din Metodologie, pentru care **se propune** transferul;
* **12 februarie 2021** - *Consiliul de administraţie al inspectoratului* şcolar stabileşte **lista finală** a cadrelor didactice titulare prevăzute la art. 27, alin. (1-2) și (3) din Metodologie, pentru care **se aprobă** transferul;
* **15-18 februarie 2021** - emiterea de către *ISJ Alba a deciziilor de* ***transfer***, începând cu **1 septembrie 2021**, în unitatea în care titularul a fost detaşat, în specialitatea postului /catedrei restrâns(e).

**Cerinţe:**

* **Se completează** macheta: **AB\_TRANSFER-2021\_DINR\_2020-2021.xlsx**,referitoare la cererile de transfer pentru care unitatea a emis **acord/refuz**;
* **Macheta** **AB\_TRANSFER-2021\_DINR\_2020-2021.xlsx**, **completată**, se transmite în fişier ataşat prin email la adresa negucioiu@yahoo.co.uk;
* **Documentul** tipărit din machetă, semnat, înregistrat, se transmite la ISJ Alba/Resurse Umane, prin fax sau în original; se transmit și **dosarele** candidaţilor;
* **Directorul** unității de învățământ transmite la ISJ/Resurse Umane, pentru fiecare titular care a solicitat transferul, câte un **dosar** care cuprinde următoarele documente:
	+ *copia deciziei de titularizare;*
	+ *copia deciziei de detaşare în interesul învăţământului pentru nesoluţionarea restrângerii de activitate în anul şcolar 2020-2021;*
	+ *acordul pentru transfer, începând cu 01.09.2021, al consiliului de administraţie al unităţii de învăţământ în care este detaşat;*
	+ *copie după actul de identitate;*
	+ *copia procesului-verbal al şedinţei consiliului de administraţie al unităţii de învăţământ în care s-a aprobat transferul, începând cu data de 01.09.2021*.

**Termen: 08 februarie 2021**

**INSPECTOR ŞCOLAR GENERAL,**

**PROF. CORNEL-STELIAN SANDU**

 **INSPECTOR ŞCOLAR GENERAL ADJUNCT,**

 **PROF. ELENA IGNAT**

 INSPECTORI PENTRU MANAGEMENTUL RESURSELOR UMANE,

 PROF. CONSTANTIN NEGUCIOIU; PROF. FLORIN CRISTIAN DINCĂ